
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1395 

3 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση θέσεων στο Αριστοτέλειο Πανεπιστήμιο 
Θεσσαλονίκης κατ’ εφαρμογή του π.δ. 164/2004. 1 

Έγκριση πρόσληψης δύο (2) ατόμων με σύμβαση μί¬ 
σθωσης έργου στο Δημοτικό Παιδικό Σταθμό 

Αναβύσσου. 2 

Έγκριση πρόσληψης τριών (3) ατόμων με σύμβαση μί¬ 
σθωσης έργου στο Δήμο Αναβύσσου Ν. Αττικής. 3 
Έγκριση πρόσληψης τεσσάρων (4) ατόμων με σύμ¬ 
βαση μίσθωσης έργου στο Δήμο Αναβύσσου Ν. 


Αττικής. 4 

Έγκριση συμβάσεων μίσθωσης έργου στο Πνευμα¬ 
τικό Κέντρο Δήμου Πεντέλης Ν. Αττικής. 5 

Τροποποίηση του Οργανισμού Εσωτερικής Υπηρε¬ 
σίας του Δήμου Αρριανών Νομ. Ροδόπης. 6 


Ολοκλήρωση και έναρξη της παραγωγικής λειτουργίας 
της επένδυσης της εταιρείας «ΑΦΟΙ ΤΣΙΑΚΙΡΗ Ο.Ε.». 7 

Έγκριση ανανέωσης Συμβάσεων Ιδιωτικού Δικαίου Ορι¬ 
σμένου Χρόνου (Ι.Δ.Ο.Χ.) των απασχολουμένων, στα 
ενταχθέντα από την Περιφέρεια Δυτικής Ελλάδας 


προγράμματα «ΒΟΗΘΕΙΑ ΣΤΟ ΣΠΙΤΙ» και Κ.Δ.Α.Π... 8 

Τροποποίηση του ΟΕ.Υ. του Δήμου Διακοπτού Νομ. Αχαΐ- 

ας. 9 

Έγκριση αιτήματος για σύναψη σύμβασης μίσθωσης 
έργου από την «ΑΝΑΠΤΥΞΙΑΚΗ ΕΥΒΟΙΑΣ Α.Ε » με 

ένα (1) φυσικό πρόσωπο. 10 

Έγκριση πρόσληψης προσωπικού με σύμβαση μίσθω¬ 
σης έργου. 11 

Καθιέρωση υπερωριακής εργασίας σε υπαλλήλους 
της Νομ/κής Αυτ/σης Καρδίτσας. 12 


Καθιέρωση υπερωριακής εργασίας πέραν του κανο¬ 
νικού ωραρίου νυκτερινής, Κυριακών και εξαιρέ¬ 
σιμων ημερών για τους Οδηγούς Νομάρχη, Αντι- 
νομαρχών και του Γενικού Γραμματέα της Ν.Α. 

Κεφ/νίας και Ιθάκης. 13 

α) Παροχή άδειας: (ί) για την ίδρυση και λειτουργία 
εταιρείας παροχής πιστώσεων υπό την επωνυμία 
«ΚΑΡΦΟΥΡ ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ 
ΠΑΡΟΧΗΣ ΠΙΣΤΩΣΕΩΝ» και (μ) για την ανάθεση 
από την εν λόγω εταιρεία σε τρίτους της άσκη¬ 
σης εσωτερικών της λειτουργιών, και β)Έγκριση 
απόκτησης από την «ΕΜΠΟΡΙΚΗ ΟΒΕΩΙΟΟΜ ΤΡΑ¬ 
ΠΕΖΑ Α.Ε.» ειδικής συμμετοχής στο μετοχικό κε¬ 
φάλαιο της υπό ίδρυση εν λόγω εταιρείας. 14 


Α ΠΟΦΑΣΕΙ Σ 

Αριθμ. 76386/Β1 (1) 

Σύσταση θέσεων στο Αριστοτέλειο Πανεπιστήμιο 
Θεσσαλονίκης κατ’ εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1. παρ. 2 του ν 3320/2005 (Α' 48). 

β) Του άρθρου 11 του π.δ. 164/2004 (Α' 134). 

γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΔΚ/Φ. 1/2/6139/23.4.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

ε) Της υπ’ αριθμ 37930/ΔΙΟΕ1264/14.10.2005 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

2. Την υπ’ αριθμ. 116/1.12.2004 απόφαση του Κοινού 
Υπηρεσιακού Συμβουλίου Προσωπικού του Αριστοτελεί- 
ου Πανεπιστημίου Θεσσαλονίκης της Πανεπιστημιακής 
Φοιτητικής Λέσχης, του Ταμείου Διοικήσεως και Δια- 
χειρίσεως Αγροκτήματος και του Ταμείου Διοικήσεως 
και Διαχειρίσεως Πανεπιστημιακών Δασών. 

3. Την υπ’ αριθμ. 1057/14.10.2005 απόφαση του Δ' Τμή¬ 
ματος του Ανώτατου Συμβουλίου Επιλογής Προσωπικού 
(ΑΣΕΠ). 

4 Τα υπ’ αριθμ. 13364/1.11.2005 και 22130/2.11.2005 και 
52194/22.5.2007 έγγραφα του Αριστοτελείου Πανεπιστη¬ 
μίου Θεσσαλονίκης όπου με το τελευταίο βεβαιώνεται 
ότι δεν υπάρχουν κενές οργανικές θέσεις με σχέση ερ¬ 
γασίας ιδιωτικού δικαίου αορίστου χρόνου αντίστοιχης 
ή παρεμφερούς ειδικότητας με τις συνιστώμενες με την 
παρούσα απόφαση. 

5. Το γεγονός ότι από την εφαρμογή των διατάξεων 
της παρούσας απόφασης προκαλείται ετήσια δαπάνη 
ύψους 44.600 ευρώ περίπου. Για το οικονομικό έτος 

2007 η ανωτέρω δαπάνη περιορίζεται στο ποσό των 
17.000 ευρώ περίπου και θα καλυφθεί από πιστώσεις 
του Υπουργείου Εθνικής Παιδείας και Θρησκευμάτων 
(Ειδ. Φ. 19-250, ΚΑΕ Ομάδας 0200). 

Κατά την επόμενη πενταετία (2008 - 2011) θα λαμβά- 
νεται μέριμνα για την εγγραφή των σχετικών πιστώσε¬ 
ων στους οικείους προϋπολογισμούς των αντιστοίχων 
ετών, αποφασίζουμε: 

Συνιστώνται δύο θέσεις (2) θέσεις προσωπικού με 
σύμβαση εργασίας ιδιωτικού δικαίου αορίστου χρόνου 
Πανεπιστημιακής Εκπαίδευσης, Ειδικότητας Διοικητικού, 
στο Αριστοτέλειο Πανεπιστήμιο Θεσσαλονίκης, προ- 
κειμένου να καλυφθούν οι διαπιστωθείσες πάγιες και 
διαρκείς ανάγκες, κατ’ εφαρμογή του π.δ. 164/2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Ιουλίου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 08/ΔΤΑ/οικ. 13894 (2) 

Έγκριση πρόσληψης δύο (2) ατόμων με σύμβαση μί¬ 
σθωσης έργου στο Δημοτικό Παιδικό Σταθμό Ανα- 
βύσσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου». 

3. Τ ις διατάξεις του άρθρου 15 παρ. 1 του ν.3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την από 29.3.2007 βεβαίωση του δικηγόρου Παπαβα- 
σιλείου Παναγιώτη, σύμφωνα με την οποία οι αιτούμενες 
συμβάσεις αποτελούν γνήσιες συμβάσεις έργου και δεν 
υποκρύπτουν συμβάσεις εξαρτημένης εργασίας. 

5. Την υπ’ αριθμ. 7829+7828/16.4.2007 εισηγητική έκθε¬ 
ση του Γ.Γ. Περιφ. Αττικής. 

6. Το υπ’ αριθμ. οικ.35190/22.6.2007 έγγραφο του Υπ. 
ΕΣ.Δ.Δ.Α., με το οποίο μας έκανε γνωστή την υπ’ αριθμ. 
ΔΙΠΠ/Φ.ΕΓΚΡ.1/295/12641/14.6.2007 απόφαση της Επιτρο¬ 
πής του άρθρου 2 παρ. 1 της ΠΥΣ 33/27.12.2006 και την 
υπ’ αριθμ. 33666/22.6.2007 κατανομή του Υφυπουργού 
Εσωτερικών, Δημόσιας Διοίκησης και Αποκέντρωσης, 
σχετικά με την έγκριση συμβάσεων μίσθωσης έργου 
για τους Πρωτοβάθμιους ΟΤΑ της Περιφέρειάς μας, 
αποφασίζουμε: 

Εγκρίνουμε την πρόσληψη δύο (2) ατόμων με σύμβα¬ 
ση μίσθωσης έργου, χρονικής διάρκειας ενός (1) έτους, 
και με τις ειδικότητες, όπως αναφέρονται κατωτέρω 
και σύμφωνα με τα αναφερόμενα και οριζόμενα στην 
υπ’ αριθμ. 03/2007 απόφαση του Διοικητικού Συμβου¬ 
λίου του Δημοτικού Παιδικού Σταθμού Αναβύσσου και 
συγκεκριμένα: 


- (2) Βοηθοί Βρεφονηπιοκόμοι, με έργο την σωστή 
φύλαξη και εκπαίδευση των παιδιών, με συνολική αμοιβή 
35.500,00 €. 

Τα ανωτέρω έργα σύμφωνα με την ανωτέρω απόφα¬ 
ση του Δημοτικού Παιδικού Σταθμού Αναβύσσου και 
την σχετική νομική γνωμοδότηση δεν ανάγονται στον 
συνήθη κύκλο καθηκόντων των υπαλλήλων του Νομι¬ 
κού Προσώπου και δεν υποκρύπτουν πάγια εξαρτημένη 
εργασία. 

Η δαπάνη για την σύναψη των ανωτέρω συμβάσεων μί¬ 
σθωσης έργου θα επιβαρύνει τον εγκεκριμένο προϋπο¬ 
λογισμό του Δημοτικού Παιδικού Σταθμού Αναβύσσου. 

Ως τόπος εκτέλεσης των ανωτέρω έργων ορίζεται 
η έδρα του Παιδικού Σταθμιού, ο οποίος έχει και την 
ευθύνη της παρακολούθησης, εκτέλεσης και παραλαβής 
των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 5 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 08/ΔΤΑ/οικ.13895 (3) 

Έγκριση πρόσληψης τριών (3) ατόμων με σύμβαση μί¬ 
σθωσης έργου στο Δήμο Αναβύσσου Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τ ις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου». 

3. Τις διατάξεις του άρθρου 15 παρ. 1 του ν.3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την από 29.3.2007 βεβαίωση του δικηγόρου Παπαβα- 
σιλείου Παναγιώτη, σύμφωνα με την οποία οι αιτούμενες 
συμβάσεις αποτελούν γνήσιες συμβάσεις έργου και δεν 
υποκρύπτουν συμβάσεις εξαρτημένης εργασίας. 

5. Την υπ’ αριθμ. 7829+7828/16.4.2007 εισηγητική έκθε¬ 
ση του Γ.Γ. Περιφέρειας Αττικής. 

6. Το με αριθμ. οικ.35190/22.6.2007 έγγραφο του Υπ. 
ΕΣ.Δ.Δ.Α., με το οποίο μας έκανε γνωστή την υπ’ αριθμ. 
ΔΙΠΠ/Φ.ΕΓΚΡ.1/295/12641/14.6.2007 απόφαση της Επιτρο¬ 
πής του άρθρου 2 παρ. 1 της ΠΥΣ 33/27.12.2006 και την 
υπ’ αριθμ. 33666/22.6.2007 κατανομή του Υφυπουργού 
Εσωτερικών, Δημόσιας Διοίκησης και Αποκέντρωσης, 
σχετικά με την έγκριση συμβάσεων μίσθωσης έργου 
για τους Πρωτοβάθμιους ΟΤΑ της Περιφέρειάς μας, 
αποφασίζουμε: 

Εγκρίνουμε την πρόσληψη τριών (3) ατόμων με σύμβα¬ 
ση μίσθωσης έργου, χρονικής διάρκειας ενός (1) έτους, 
και με τις ειδικότητες, όπως αναφέρονται κατωτέρω 
και σύμφωνα με τα αναφερόμενα και οριζόμενα στην 
υπ’ αριθμ. 62/2007 απόφαση του Δημοτικού Συμβουλίου 
Αναβύσσου και συγκεκριμένα: 

- (3) ΔΕ Χειριστές Η/Υ, με έργο την εισαγωγή στοι¬ 
χείων στην Υπηρεσία'Υδρευσης, Οικονομικής Υπηρεσί¬ 
ας και στο Αρχείο, οι οποίες αντιμετωπίζουν σοβαρά 
προβλήματα στη λειτουργία τους, με συνολική αμοιβή 
62.000,00 €. 

Τα ανωτέρω έργα σύμφωνα με την ανωτέρω απόφαση 
του Δήμου Αναβύσσου και την σχετική νομική γνωμο¬ 
δότηση δεν ανάγονται στον συνήθη κύκλο καθηκόντων 
των υπαλλήλων του Δήμου και δεν υποκρύπτουν πάγια 
εξαρτημένη εργασία. 

Η δαπάνη για την σύναψη των ανωτέρω συμβάσεων 
μίσθωσης έργου θα επιβαρύνει τον εγκεκριμένο προϋ¬ 
πολογισμό του Δήμου Αναβύσσου. 

Ως τόπος εκτέλεσης των ανωτέρω έργων ορίζεται η 
έδρα του Δήμου, ο οποίος έχει και την ευθύνη της πα¬ 
ρακολούθησης, εκτέλεσης και παραλαβής των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 5 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. ΟΘ/ΔΤΑ/οικ.14003 (4) 

Έγκριση πρόσληψης τεσσάρων (4) ατόμων με σύμβα¬ 
ση μίσθωσης έργου στο Δήμο Αναβύσσου Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου». 

3. Τ ις διατάξεις του άρθρου 15 παρ. 1 του ν.3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Τις από 2.2.2007 βεβαιώσεις του δικηγόρου Παπαβα- 
σιλείου Παναγιώτη, σύμφωνα με τις οποίες οι αιτούμε- 
νες συμβάσεις αποτελούν γνήσιες συμβάσεις έργου και 
δεν υποκρύπτουν συμβάσεις εξαρτημένης εργασίας. 

5. Την υπ’ αριθμ. 3118+3117/28.2.2007 εισηγητική έκθεση 
του Γ.Γ. Περιφ. Αττικής. 

6. Το υπ’ αριθμ. οικ.36068/27.6.2007 έγγραφο του Υπ. 
ΕΣ.Δ.Δ.Α. με το οποίο μας έκανε γνωστή την υπ’ αριθμ. 
ΔΙΠΠ/Φ.ΕΓΚΡ. 1/222/9285/9286/10560/1.6.2007 απόφαση 
της Επιτροπής του άρθρου 2 παρ. 1 της ΠΥΣ 33/27.12.2006 
και την υπ’ αριθμ. 31032/27.6.2007 κατανομή του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, σχετικά με την έγκριση συμβάσεων μίσθωσης 
έργου για τους Πρωτοβάθμιους ΟΤΑ της Περιφέρειάς 
μας, αποφασίζουμε: 

Εγκρίνουμε την πρόσληψη τεσσάρων (4) ατόμων με 
σύμβαση μίσθωσης έργου, χρονικής διάρκειας ενός (1) 
έτους, και με τις ειδικότητες, όπως αναφέρονται κατω¬ 
τέρω και σύμφωνα με τα αναφερόμενα και οριζόμενα 
στις υπ’ αριθμ. 06/2007 και 07/2007 αποφάσεις του Δη¬ 
μοτικού Συμβουλίου Αναβύσσου και συγκεκριμένα: 

- (1) Μουσικοδιδάσκαλος, με έργο τη οργάνωση και 
λειτουργία της φιλαρμονικής του Δήμου με συνολική 
αμοιβή 12.000,00 €. 

- (1) Χοροδιδάσκαλος, με έργο την οργάνωση και λει¬ 
τουργία τμημάτων παραδοσιακών χορών και με συνο¬ 
λική αμοιβή 8.000,00 €. 

- (1) ΠΕ Υπαλλήλου για την οργάνωση και λειτουργία 
της ταμειακής υπηρεσίας του δήμου με συνολική αμοιβή 
15.000,00 €. 


- (1) Τοπογράφου Μηχανικού, με έργο την οργάνωση 
και λειτουργία της τεχνικής υπηρεσίας του Δήμου και 
με συνολική αμοιβή 15.000,00 €. 

Τα ανωτέρω έργα σύμφωνα με την ανωτέρω απόφαση 
του Δήμου Αναβύσσου και τις σχετικές νομικές γνωμο¬ 
δοτήσεις δεν ανάγονται στον συνήθη κύκλο καθηκόντων 
των υπαλλήλων του Δήμου και δεν υποκρύπτουν πάγια 
εξαρτημένη εργασία. 

Η δαπάνη για την σύναψη των ανωτέρω συμβάσεων 
μίσθωσης έργου θα επιβαρύνει τον εγκεκριμένο προϋ¬ 
πολογισμό του Δήμου. 

Ως τόπος εκτέλεσης των ανωτέρω έργων ορίζεται 
η έδρα του Δήμου Αναβύσσου, ο οποίος έχει και την 
ευθύνη της παρακολούθησης, εκτέλεσης και παραλαβής 
των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 6 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 28038 (5) 

Έγκριση συμβάσεων μίσθωσης έργου στο Πνευματικό 
Κέντρο Δήμου Πεντέλης Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις». 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου». 

3. Την από 30.1.2007 απαιτούμενη βεβαίωση του Νο¬ 
μικού Συμβούλου του φορέα, σύμφωνα με την οποία 
πρόκειται για γνήσιες συμβάσεις έργου που δεν υπο¬ 
κρύπτουν εξαρτημένη εργασία. 

4. Την υπ’ αριθμ. 12623/2007 εισηγητική μας έκθεση. 

5. Το υπ’ αριθμ. 36078/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/ 
222/9285/9286/1056 0/1.6.2007 απόφαση της επιτροπής 
του άρθρου 2 παρ. 1 της ΠΥΣ 33/2006 και την υπ’ αριθμ. 
31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του άρθρου 6 του ν.2527/1997 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με 9 άτομα, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 3/2007 
απόφαση του Δ.Σ. του Π.Κ. Δήμου Πεντέλης και υπό την 
απαραίτητη προϋπόθεση τήρησης των διατάξεων του 
άρθρου 6 του ν. 2527/1997, ως εξής: 

ΚΛΑΔΟΣ/ΕΙΔΙΚΟΤΗΤΑ ΑΡΙΘΜΟΣ ΑΤΟΜΩΝ 

Δάσκαλος μουσικής Δύο (2) 

Δάσκαλος χορού Δύο (2) 

Δάσκαλος θεατρικού τμήματος Ένας (1) 

Δάσκαλος καλλιτεχνικών Δύο (2) 

Δάσκαλος φωτογραφίας Ένας (1) 

Δάσκαλος σκάκι Ένας (1) 

Το Πνευματικό Κέντρο Δήμου Πεντέλης είναι νεοσύ¬ 
στατο και για το έτος 2007, θα λειτουργήσει πιλοτικά, 
καθώς κατά την περίοδο από Ιανουάριο έως Δεκέμβριο 
θα λειτουργήσουν σε αυτό μαθήματα μουσικής, ζωγρα¬ 
φικής, σκάκι και χορού, και με προοπτική να λειτουρ¬ 
γήσουν και τμήματα θεάτρου, φωτογραφίας. Γί αυτό 
οι εν λόγω μισθώσεις έργου είναι αναγκαίες για την 
διεκπεραίωση αυτών των δραστηριοτήτων. 

Από την εφαρμογή της παρούσας προκαλείται η 
δαπάνη μισθοδοσίας και αμοιβής η οποία θα βαρύνει 
αντίστοιχα τις οικείες πιστώσεις που έχουν εγγράφει 
στους αντιστοίχους κωδικούς του Προϋπολογισμού 
2007 του Πνευματικού Κέντρου Δήμου Πεντέλης για 
τις προσλήψεις με σύμβαση μίσθωσης έργου (1 έτος) 
στους αντιστοίχους κωδικούς: ΚΑ.00.6117.0 «Αμοιβή δα¬ 
σκάλων μουσικής για κιθάρα» με ποσό 5.500,00 ευρώ, 
ΚΑ.00.6117.0 «Αμοιβή δασκάλων μουσικής για πιάνο» με 
ποσό 5.500,00 ευρώ, ΚΑ 00.6117.0 «Αμοιβή δασκάλων 
μοντέρνου χορού» με ποσό 3.000,00 ευρώ, ΚΑ.00.6117.0 
«Αμοιβή δασκάλων κλασικού χορού» με ποσό 3.000,00 
ευρώ, ΚΑ.00.6117.0 «Αμοιβή δασκάλου σκάκι» με ποσό 
5.000,00 ευρώ, ΚΑ.00.6117.0 «Αμοιβή δασκάλων καλλι¬ 
τεχνικών» με ποσό 3.000,00 ευρώ, ΚΑ.00.6117.0 «Αμοιβή 
δασκάλου θεάτρου» με ποσό 2.700,00 ευρώ, με ποσό 

2.οοο,οο ευρώ, ΚΑ.00.6117.0 «Αμοιβή δασκάλου φωτο¬ 
γραφίας» με ποσό 1.000,00 ευρώ. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 4591 (6) 

Τροποποίηση του Οργανισμού Εσωτερικής Υπηρεσίας 
του Δήμου Αρριανών Νομ. Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997. 

2. Τις διατάξεις των άρθρων 87, 93 και 149 του ν. 3463/ 
2006. 

3. Τις διατάξεις του άρθρου 12 του ν. 1188/1981, το 
οποίο αντικαταστάθηκε με το άρθρο 26 του ν. 1832/1989 
και 8 του ν. 2307/1995. 

4. Την υπ’ αριθμ. 1997/19.4.1999 απόφασή μας, με την 
οποία εγκρίθηκε ο Οργανισμός Εσωτερικής Υπηρεσίας 
του Δήμου Αρριανών (ΦΕΚ 1221 /Β'/16.6.1999) και τροπο¬ 
ποιήθηκε με την υπ’ αριθμ. 5494/14.9.2004 απόφασή μας 
(ΦΕΚ 1482/Β730.9.2004). 

5. Την υπ’ αριθμ. 2550/1.10.2003 απόφαση του Γενικού 
Γραμματέα της Περιφέρειας Ανατολικής Μακεδονίας- 
Θράκης περί μεταβίβασης αρμοδιότητας υπογραφής 
(ΦΕΚ 1558/Β727.10.2003). 

6. Την υπ’ αριθμ. 45/2007 απόφαση του Δημοτικού 
Συμβουλίου Αρριανών, με την οποία τροποποιείται το 
άρθρο 9 του Οργανισμού Εσωτερικής Υπηρεσίας του 
Δήμου. 


7. Την υπ’ αριθμ. 32/2007/29.5.2007 σύμφωνη γνωμοδό¬ 
τηση του Υπηρεσιακού Συμβουλίου του άρθρου 37 του 
ν.2190/1994, αποφασίζουμε: 

Εγκρίνουμε την υπ’ αριθμ. 45/2007 απόφαση του Δημο¬ 
τικού Συμβουλίου Αρριανών, με την οποία τροποποιείται 
το άρθρο 9 του κεφαλαίου Δ -Ειδικές θέσεις- του Ορ¬ 
γανισμού Εσωτερικής Υπηρεσίας του Δήμου ως εξής: 

«Τρεις (3) θέσεις Ειδικών Συνεργατών ή Ειδικών Συμβού¬ 
λων ή Επιστημονικών Συνεργατών (άρθρο 67 του ν. 1416/ 
1984 όπως τροποποιήθηκε με το άρθρο 26 του ν. 1832/ 
1989, το άρθρο 12 του ν. 2130/1993 και το άρθ. 57 του 
ν. 2218/1994)». 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Αρριανών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 12 Ιουλίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
Ν. ΚΑΡΑΝΙΚΟΛΟΥΔΗΣ 

-♦- 

(7) 

Ολοκλήρωση και έναρξη της παραγωγικής λειτουρ¬ 
γίας της επένδυσης της εταιρείας «ΑΦΟΙ ΤΣΙΑΚΙ- 
ΡΗ Ο.Ε.». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΟΡΑΚΗΣ 

Με την υπ’ αριθμ. ΙΕ/ΟΕ/4294/Π02/4/00111/Ε/ 
Ν.3299/2004/4.7.2007 απόφαση του Γενικού Γραμματέα 
Περιφέρειας Ανατολικής Μακεδονίας Θράκης εγκρίθηκε 
η ολοκλήρωση και έναρξη της παραγωγικής λειτουργίας 
της επένδυσης της εταιρείας «ΑΦΟΙ ΤΣΙΑΚΙΡΗ Ο.Ε.» που 
αναφέρεται στον εκσυγχρονισμός υφιστάμενης μονά¬ 
δας παραγωγής και εμπορίας επίπλων - κουφωμάτων 
-κουζινών στο 1° χλμ Αλεξανδρούπολης- Κίρκης του Ν. 
Έβρου ύψους 375.416 € με ποσοστό επιχορήγησης 55% 
επί του συνολικού κόστους δηλαδή ποσό επιχορήγησης 
206.479 €. 

Ημερομηνία γνωμοδότησης της Επιτροπής 21.6.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘ. ΠΑΝΔΡΕΥΜΕΝΟΣ 

-♦- 

Αριθμ. 13614 (8) 

Έγκριση ανανέωσης Συμβάσεων Ιδιωτικού Δικαίου Ορι¬ 
σμένου Χρόνου (Ι.Δ.Ο.Χ.) των απασχολουμένων, στα 
ενταχθέντα από την Περιφέρεια Δυτικής Ελλάδας 
προγράμματα «ΒΟΗΘΕΙΑ ΣΤΟ ΣΠΙΤΙ» και Κ.Δ.Α.Π. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997, «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του ν. 2190/1994. 

3. Τις διατάξεις του άρθρου 6, του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

4. Την υπ’ αριθμ. 10110/1.8.2006 απόφαση ένταξης 
πράξης στο Περιφερειακό Επιχειρησιακό Πρόγραμμα 
Περιφέρειας Δυτικής Ενλλάδας 2000 - 2006, του Γενι¬ 
κού Γραμματέα Περιφέρειας Δυτικής Ελλάδας, για το 
Πρόγραμμα «ΒΟΗΘΕΙΑ ΣΤΟ ΣΠΙΤΙ». 

5. Την υπ’ αριθμ. 10644/10.8.2006 απόφαση ένταξης 
πράξης στο Περιφερειακό Επιχειρησιακό Πρόγραμμα 
Περιφέρειας Δυτικής Ελλάδας 2000 - 2006, του Γενικού 
Γραμματέα Περιφέρειας Δυτικής Ελλάδας, για το Πρό¬ 
γραμμα «Κέντρο Δημιουργικής Απασχόλησης Παίδων 
(Κ.Δ.Α.Π.)». 

6. Τις διατάξεις της υπ’ αριθμ. 33/27.12.2006 ΠΥΣ, σύμ¬ 
φωνα με την οποία απαιτείται η έκδοση έγκρισης του 
Γ ενικού Γ ραμματέα Περιφέρειας. 

7. Την υπ’ αριθμ. 111135/1233/4.5.2007 (ΦΕΚ 772/15.5.2007/ 
Β') Κ.Υ.Α. Υπουργών ΕΣ.Δ.Δ.Α., Οικονομίας και Οικονο¬ 
μικών, Απασχόλησης και Κοινωνικής Προστασίας και 
Υγείας και Κοινωνικής Αλληλεγγύης, η οποία τροπο¬ 
ποιεί την 110941/12.4.2006 (ΦΕΚ 518/12.4.2006/Β') όμοια 
Κ.Υ.Α., με θέμα «Τροποποίηση Κωδικοποίησης Κοινών 
Υπουργικών Αποφάσεων για το Σύστημα Αξιολόγησης, 
Παρακολούθησης και Ελέγχου - Διαδικασία Εφαρμογής 
των ενεργειών «Βοήθεια στο Σπίτι», «Μονάδες Κοινω¬ 
νικής Μέριμνας» και «Κέντρων Ημερήσιας Φροντίδας 
Ηλικιωμένων» (ΚΗΦΗ)», συγχρηματοδοτούμενων από το 
Ευρωπαϊκό Κοινωνικό Ταμείο (Ε.Κ.Τ.), στο πλαίσιο του 
Γ Κ.Π.Σ. 

8. Την υπ’ αριθμ. 111136/1234/4.5.2007 (ΦΕΚ 781/17.5.2007/ 

Β') Κ.Υ.Α. Υπουργών ΕΣ.Δ.Δ.Α., Οικονομίας και Οικονο¬ 
μικών, Απασχόλησης και Κοινωνικής Προστασίας και 
Υγείας και Κοινωνικής Αλληλεγγύης, η οποία τροπο¬ 
ποιεί την 111940/12.4.2006 (ΦΕΚ 509/20.4.2006/Β') όμοια 
Κ.Υ.Α., με θέμα «Τροποποίηση Κωδικοποίησης Κοινών 
Υπουργικών Αποφάσεων για το Σύστημα Αξιολόγησης, 
Παρακολούθησης και Ελέγχου - Διαδικασία Εφαρμογής 
της ενέργειας «Λειτουργία νέων δομών ή/και νέων τμη¬ 
μάτων σε υφιστάμενες δομές Βρεφονηπιακών.ή/και 

Κέντρων Δημιουργικής Απασχόλησης Παίδων ή/και. 

συγχρηματοδοτούμενων από το Ευρωπαϊκό Κοινωνικό 
Ταμείο (Ε.Κ.Τ.), στο πλαίσιο του Γ' Κ.Π.Σ. 

9. Τις διατάξεις της αριθμ. 33/27.12.2006 ΠΥΣ, σύμφωνα 
με την οποία απαιτείται η έκδοση έγκρισης του Γ ενικού 
Γ ραμματέα Περιφέρειας. 

10. Το γεγονός ότι η χρηματοδότηση των παραπάνω 
Δομών συνεχίζεται μέχρι τις 31.8.2008, σύμφωνα με τα 
όσα ορίζονται στο άρθρο 8, παρ. 2, των παραπάνω, στις 
παρ. 7 και 8, αναλυτικά ορίζονται και ότι η σχετική χρημα¬ 
τοδότηση αφορά αποκλειστικά τις δομές που έχουν ήδη 
λειτουργήσει και λειτουργούν τα σχετικά προγράμματα, 
προκειμένου να συνεχιστεί η λειτουργία τους. 

11. Την υπ’ αριθμ. 25/2007 απόφαση του Διοικητικού Συμ¬ 
βουλίου της Δημοτικής Επιχείρησης Πολιτισμού και Ανά¬ 
πτυξης Δήμου Ι.Π. Μεσολογγίου, με την οποία εγκρίνεται 
η συνέχιση των Προγραμμάτων «Βοήθεια στο Σπίτι» και 
Κ.Δ.Α.Π. και η ανανέωση των Συμβάσεων Ιδιωτικού Δικαί¬ 
ου Ορισμένου Χρόνου (Ι.Δ.Ο.Χ.), διάρκειας δέκα τεσσάρων 
(14) μηνών (1.7.2007 έως 31.8.2008),του Προσωπικού των 
Προγραμμάτων: α) «Βοήθεια στο Σπίτι», στο οποίο απα¬ 
σχολούνται έξι (6) άτομα ήτοι: δύο (2) Κοινωνικοί Λειτουρ¬ 
γοί, δύο (2) Νοσηλεύτριες και δύο (2) Οικιακοί Βοηθοί και 
β) «Κ.Δ.Α.Π.». στο οποίο απασχολούνται πέντε (5) άτομα 
ήτοι: ένας (1) Καθηγητής Φυσικής Αγωγής - Διευθυντής, 
ένας (1) Μουσικός, μία (1) Νηπιαγωγός, μία (1) Δασκάλα 
Χορού και μία (1) Καθαρίστρια, αποφασίζουμε: 


1. Εγκρίνουμε την υπ’ αριθμ. 25/2007 απόφαση της «Δη¬ 
μοτικής Επιχείρησης Πολιτισμού και Ανάπτυξης Δήμου 
Ι.Π. Μεσολογγίου» και ανανεώνουμε τις Συμβάσεις των 
απασχολουμένων στα Προγράμματα «Βοήθεια στο Σπίτι» 
και Κ.Δ.Α.Π., ως εξής: α) «Βοήθεια στο Σπίτι», έξι (6) Ατόμων 
ήτοι: δύο (2) Κοινωνικών Λειτουργών, δύο (2) Νοσηλευτριών 
και δύο (2) Οικιακών Βοηθών και β) «Κ.Δ.Α.Π.». πέντε (5) Ατό¬ 
μων ήτοι: ενός (1) Καθηγητή Φυσικής Αγωγής(Διευθυντής), 
ενός (1) Μουσικού, μίας (1) Νηπιαγωγού, μίας (1) Δασκάλας 
Χορού και μίας (1) Καθαρίστριας. 

2. Οι συμβάσεις που θα συναφθούν θα είναι συμβάσεις 
Ιδιωτικού Δικαίου Ορισμένου Χρόνου (Ι.Δ.Ο.Χ.) και διάρ¬ 
κεια των συμβάσεων, του ανωτέρω Προσωπικού θα είναι 
δέκα τέσσερεις (14) Μήνες (1.7.2007 έως 31.8.2008). 

3. Η δαπάνη για τις αμοιβές και τα έξοδα του προσλαμ¬ 
βανόμενου προσωπικού έχουν εξασφαλιστεί μέσω του 
Προγράμματος, οι οποίες θα καταβάλλονται τμηματικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 13 Ιουλίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 
-♦- 

Αριθμ. 10761 (9) 

Τροποποίηση του Ο.Ε.Υ. του Δήμου Διακοπτού 
Νομ. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 149 του ν.3463/2006, 18 
του ν.2190/1994, 8 παρ. 5 του ν.2307/1995,18 παρ. 12 του 
ν. 2503/1997,18 του ν.2539/1997,13 παρ. 1 του ν.2672/1998 
και των π.δ. 22/1990 και 50/2001, καθώς και την ισχύουσα 
νομοθεσία «περί αρμοδιοτήτων των Ο.Τ.Α. Α' βαθμού». 

2. Τις υπ’ αριθμ. 104 και 341/1999 αποφάσεις του Δημο¬ 

τικού Συμβουλίου του Δήμου Διακόπτου «περί ψήφισης 
του νέου Ο.Ε.Υ. του Δήμου», που εγκρίθηκαν με την υπ’ 
αριθμ. 16935/22.10.1999 απόφασή μας και δημοσιεύτηκε στο 
ΦΕΚ 198Ο/Β/8.11.1999, καθώς και τις υπ’ αριθμ. 9855/9.6.2000, 
20883/13.1.2000, 18061/21.11.2003, 5742/22.4.2004 και 

20663/10.11.2005 αποφάσεις του Γ ενικού Γ ραμματέα Π.Δ.Ε. 
«περί συμπλήρωσης και τροποποίησης του Ο.Ε.Υ. του Δή¬ 
μου Διακόπτου», οι οποίες δημοσιεύτηκαν στα ΦΕΚ/786/ 
Β723.6.2000, ΦΕΚ 115/Β'/7.2.2000, ΦΕΚ 1779/Β'/1.12.2003, ΦΕΚ 
828/Β74.6.2004 και ΦΕΚ 1677/Β'/1.12.2005, αντίστοιχα. 

3. Την υπ’ αριθμ. 94/30.4.2007 νεώτερη απόφαση του 
Δημοτικού Συμβουλίου Δήμου Διακόπτου Ν. Αχαΐας 
«περί τροποποίησης και συμπλήρωσης του υφισταμένου 
Ο.Ε.Υ. του Δήμου» και την υπ’ αριθμ. 11-θέμα 3ο/15.6.2007 
γνωμοδότηση του Υπηρεσιακού Συμβουλίου Ο.Τ.Α. Ν. 
Αχάίας, με την οποία γνωμοδοτεί υπέρ της τροποποίη¬ 
σης του Ο.Ε.Υ. του Δήμου Διακόπτου για την κατάργηση 
και θέσπιση θέσης τακτικού προσωπικού. 

4. Τις διατάξεις του άρθρου 27 του ν.2081/1991 με το 
οποίο προστέθηκε νέο άρθρο 29Α στο ν. 1558/1985 για 
τον έλεγχο των δαπανών που προκαλούν οι κανονι¬ 
στικές διοικητικές πράξεις, καθώς και τις όμοιες του 
άρθρου 90 παρ. 3 του π.δ.63/2005. 

5. Την υπ’ αριθμ. 5948/3.5.2007 (ΦΕΚ 733/Β/9.5.2007) απόφα¬ 
ση του Γ ενικού Γ ραμματέα Περιφέρειας Δυτ. Ελλάδας, με 
την οποία η αρμοδιότητα αυτή μεταβιβάστηκε στο Γ ενικό 
Διευθυντή Περιφέρειας, καθώς και το δικαίωμα να υπογρά¬ 
φουν «Με εντολή Γ.Γ. Περιφέρειας», αποφασίζουμε: 

Εγκρίνουμε την υπ’ αριθμ. 94/2007 απόφαση του Δημο¬ 
τικού Συμβουλίου Δήμου Διακόπτου «περί τροποποίησης- 
συμπλήρωσης του Οργανισμού Εσωτερικής Υπηρεσίας 
του Δήμου» και με την πρόβλεψη, όπως παρακάτω: 

1. Καταργείται μία (1) θέση τακτικού προσωπικού κα¬ 
τηγορίας και κλάδου ΠΕ7 Χημικών Μηχανικών. 

2. Συστήνεται μία (1) θέση τακτικού προσωπικού κατη¬ 
γορίας και κλάδου ΤΕ3 Τεχνολόγων Πολιτικών Μηχανι¬ 
κών, η οποία εντάσσεται στο Τμήμα «Τεχνικών Υπηρε¬ 
σιών και Η/Μ εξοπλισμού-Μελέτες, επίβλεψη Τεχνικών 
έργων/Πολεοδομικά». 

Κατά τα λοιπά ισχύουν ως έχουν οι υπ’ αριθμ. 16935/ 
22.10.1999,20883/99/13.1.2000,9855/9.6.2000,18061/ 20.11.2003, 
5742/22.4.2004 και 20663/10.11.2005 αποφάσεις μας. 

Με την παρούσα προκαλείται δαπάνη μόνο σε βάρος 
του προϋπολογισμού του Δήμου Διακόπτου, έτους 2007 
και επομένων ετών, το ύψος της οποίας ανέρχεται στο 
ποσό των 25.000 € και είναι εγγεγραμμένη στον ΚΑΕ 
10-6011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Ιουλίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 11087 (10) 

Έγκριση αιτήματος για σύναψη σύμβασης μίσθωσης έρ¬ 
γου από την «ΑΝΑΠΤΥΞΙΑΚΗ ΕΥΒΟΙΑΣ Α.Ε » με ένα 
(1) φυσικό πρόσωπο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 και 6 του ν. 2527/ 
1997 «Τροποποίηση και συμπλήρωση διατάξεων του ν. 
2190/1994 και άλλες διατάξεις» (ΦΕΚ 206/6.1.1997/τ.Α') 
όπως τροποποιήθηκε μεταγενέστερα. 

2. Τις συν/νες δ/ξεις της παρ. 3 του άρθρου 2 της 
Π.Υ.Σ 33/2006. 

3. Το υπ’ αριθμ. οικ. 14196/4.4.2003 έγγραφο ΥΠΕΣΔΔΑ, 
σχετικά με τις προσλήψεις προσωπικού από τις επιχει¬ 
ρήσεις των ΟΤΑ. 

4. Το υπ’ αριθμ. 82.4/30.4.2007 πρακτικό του Διοικητι¬ 
κού Συμβουλίου της ΑΝΑΠΤΥΞΙΑΚΗΣ ΕΥΒΟΙΑΣ Α.Ε σχε¬ 
τικά με τη σύναψη σύμβασης έργου με ένα (I) φυσικό 
πρόσωπο (θέμα 4°). 

5. Τον εσωτερικό κανονισμό της Ανώνυμης Εταιρείας 
(Επιχείρησης). 

6. Την από 5.7.2007 συναφθείσα σύμβαση και συγ¬ 
γραφή υποχρεώσεων ανάθεσης εκτέλεσης έργου «Κα¬ 
ταγραφή των αποβλήτων των μεταποιητικών μονάδων 
του Νομού», μεταξύ της Ν.Α. Εύβοιας και της «ΑΝΑΠΤΥ¬ 
ΞΙΑΚΗΣ ΕΥΒΟΙΑΣ Α.Ε.». 

7. Το γεγονός ότι δεν υπάρχει, το αιτούμενο από την 
«ΑΝΑΠΤΥΞΙΑΚΗ ΕΥΒΟΙΑΣ Α.Ε.» προσωπικό και είναι άμε¬ 
ση ανάγκη, σύναψης σύμβασης μίσθωσης έργου με ένα 
(1) φυσικό πρόσωπο, κλάδου ΠΕ Χημικού και κατόχου 
μεταπτυχιακού τίτλου για την καταγραφή και αξιολό¬ 
γηση των βιομηχανικών αποβλήτων των μεταποιητικών 
μονάδων του Νομού σε βάση δεδομένων για την υλο¬ 
ποίηση του έργου «Καταγραφή των αποβλήτων των 
μεταποιητικών μονάδων του Νομού». 


8. Την από 6.7.2007 βεβαίωση της Νομικής Συμβούλου 
της Ν.Α. Εύβοιας. 

9. Την υπ’ αριθμ. 2331/6.7.2007 βεβαίωση της Οικονο¬ 
μικής Υπηρεσίας της «ΑΝΑΠΤΥΞΙΑΚΗΣ ΕΥΒΟΙΑΣ Α.Ε.», 
αποφασίζουμε: 

Εγκρίνουμε την σύναψη σύμβασης μίσθωσης έργου 
της «ΑΝΑΠΤΥΞΙΑΚΗ ΕΥΒΟΙΑΣ Α.Ε.» με ένα (1) φυσικό 
πρόσωπο, κλάδου ΠΕ Χημικού και κατόχου μεταπτυχι¬ 
ακού τίτλου το οποίο θα αναλάβει την καταγραφή και 
αξιολόγηση των βιομηχανικών αποβλήτων των μετα¬ 
ποιητικών μονάδων του Νομού σε βάση δεδομένων για 
την υλοποίηση του έργου «Καταγραφή των αποβλήτων 
των μεταποιητικών μονάδων του Νομού». 

Η χρονική διάρκεια της συμβάσεως είναι εννέα (9) 
μήνες και με συνολική αμοιβή του φυσικού προσώπου 
12.150,00 ευρώ πλέον Φ.Π.Α., η οποία θα αρχίζει από 
την υπογραφή της παρούσας απόφασης. Το κόστος 
της ανωτέρω συμβάσεως μίσθωσης έργου θα καλυφθεί 
από την επιχείρηση. 

Τόπος εκτέλεσης του ανωτέρω έργου ορίζεται ο Νο¬ 
μός Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Ιουλίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 11165 (11) 

Έγκριση πρόσληψης προσωπικού με σύμβαση 
μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997, Τ ροποποί¬ 
ηση και συμπλήρωση διατάξεων του ν.2190/1994 κ.λπ. 

2. Το υπ’ αριθμ. 31804/12.6.2007 έγγραφο του Υπ. 
ΕΣ.Δ.Δ.Α. (Δ/νση Οργάνωσης και Λειτουργίας ΟΤΑ), με 
το οποίο ανακοινώνεται ότι με την υπ’ αριθμ. ΔΙΠΠ/ 
Φ.ΕΓΚΡ. 1/286/7491/1.6.2007 απόφαση της Επιτροπής του 
άρθρου 2 παρ. 1 της υπ’ αριθμ. 33/2006 ΠΥΣ, εγκρίθη- 
καν συμβάσεις μίσθωσης έργου οκτώ (8) ατόμων στη 
Νομαρχιακή Αυτοδιοίκηση Βοιωτίας με αντικείμενο την 
παροχή αδειών εργασίας αλλοδαπών για χρονικό διά¬ 
στημα δύο (2) μηνών. 

3. Την από 28.2.2007 γνωμοδότηση της δικηγόρου της 
Ν.Α. Βοιωτίας. 

4. Το υπ’ αριθμ. 437/24.1.2007 έγγραφο της Ν.Α. Βοιω¬ 
τίας (Δ/νση Οικονομικών Υπηρεσιών), αποφασίζουμε: 

Εγκρίνουμε την πρόσληψη οκτώ (8) ατόμων με σύμ¬ 
βαση μίσθωσης έργου από τη Νομαρχιακή Αυτοδιοί¬ 
κηση Βοιωτίας για χρονικό διάστημα δύο (2) μηνών ως 
ακολούθως: 

-3 Π.Ε. 

-2 ΤΕ 

-3 ΔΕ, 

τα οποία θα συνδράμουν τις υπηρεσίες της Ν.Α. Βοι¬ 
ωτίας σε θέματα μετανάστευσης αλλοδαπών, που ρυθ¬ 
μίζονται από τις διατάξεις του ν. 2910/2.5.2001, μηνιαίας 
δαπάνης 1.232,58 €/άτομο κατηγορίας ΠΕ, 1.173,88 €/άτο- 
μο κατηγορίας ΤΕ και 880,41 €/άτομο κατηγορίας ΔΕ. 

Τόπος εκτέλεσης του έργου η έδρα της Ν.Α. Βοιωτίας. 

Η εργασία αυτή δεν ανάγεται στα συνήθη καθήκοντα 
των υπαλλήλων της Ν.Α, Βοιωτίας. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Λαμία, 16 Ιουλίου 2007 

Ο Γενικός Γραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 80 (12) 

Καθιέρωση υπερωριακής εργασίας σε υπαλλήλους 
της Νομ/κής Αυτ/σης Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τ ις διατάξεις του άρθρου 15 και 18 του ν.2503/1997 «Διοί¬ 
κηση, Οργάνωση, Στελέχωση της Περιφέρειας, ρύθμιση θε¬ 
μάτων για την τοπική Αυτοδιοίκηση και άλλες διατάξεις». 

3. Τις διατάξεις του άρθρου 16 του ν.3205/2003. 

4. Τ ις ειδικές έκτακτες υπηρεσιακές ανάγκες που παρου¬ 
σιάζονται (χιονοπτώσεις, πλημμύρες, πυρκαγιές κλπ.) για 
την αντιμετώπιση των οποίων η υπηρεσία μας απασχολεί 
υπαλλήλους και ειδικότερα τον Τεχνικό Εξοπλισμό με τους 
υπαλλήλους του πέραν του ωραρίου σε 24ωρη βάση και με 
εργασία σε νυχτερινές ώρες, ημέρες αργίας και Κυριακές. 

5. Τις διατάξεις των άρθρων 25 και 27 του ν.2738/1999 
(ΦΕΚ 180Α/9.9.1999). 

6. Το γεγονός ότι το ύψος της προκαλούμενης δαπά¬ 
νης ανέρχεται στο ποσό των 39.000 ευρώ που θα αντι¬ 
μετωπιστεί από την πίστωση που έχει εγγράφει στον 
προϋπολογισμό της Ν.Α. του έτους 2007 ειδ. Φορέας 
310Β και ΚΑΕ 0511, αποφασίζουμε: 

Εγκρίνουμε την καθιέρωση υπερωριακής εργασίας το 
έτος 2007 και συγκεκριμένα από 1.7.2007 μέχρι 31.12.2007 
οι υπάλληλοι που υπηρετούν στη Δνση Τεχνικών Υπη¬ 
ρεσιών (Τμ. Μηχ. εξοπλισμού), ως κατωτέρω: 

Υπηρεσία: Δνση Τεχνικών Υπηρεσιών Τμήμα Μηχανι¬ 
κού Εξοπλισμού. 

Προτεινόμενοι υπάλληλοι: 28 

ΑΠΟΓΕΥΜΑΤΙΝΗ ΕΡΓΑΣΙΑ: 5.000 

ΝΥΧΤΕΡΙΝΗ: 500 

ΚΥΡΙΑΚΕΣ-ΕΞΑΙΡ.: 500 

Η κατανομή των ανωτέρω ωρών εργασίας θα γίνει με 
νεότερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 11 Ιουλίου 2007 

Ο Νομάρχης 
ΦΩΤΗΣ ΑΛΕΞΑΚΟΣ 

Αριθμ. οικ. 4498 (13) 

Καθιέρωση υπερωριακής εργασίας πέραν του κανονι¬ 
κού ωραρίου νυκτερινής, Κυριακών και εξαιρέσιμων 
ημερών για τους Οδηγούς Νομάρχη, Αντινομαρχών 
και του Γενικού Γραμματέα της Ν.Α. Κεφ/νίας και 
Ιθάκης. 

Ο ΝΟΜΑΡΧΗΣ ΚΕΦΑΛΛΗΝΙΑΣ ΚΑΙ ΙΘΑΚΗΣ 

Έχοντας υπόψη: 

1. Τις διατάξεις του π.δ. 30/1996 περί Ν.Α. (ΦΕΚ 21/Α'). 

2. Τις διατάξεις του άρθρου 18 του ν.2170/1997, όπως 
αντικαταστάθηκε από τις όμοιες του άρθρου 15 του 
ν.2592/1998 (ΦΕΚ 57/Α71998). 


3. Τις διατάξεις του ν.3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και ΟΤΑ και άλλες συναφείς διατάξεις» (ΦΕΚ 
297/Α/23.12.2003). 

4. Τ ις διατάξεις του άρθρου 25 παρ. 7 του ν.2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180/Α/1999). 

5. Την ανάγκη απασχόλησης δύο (2) οδηγών για τις μετακι¬ 
νήσεις εντός και εκτός Νομού, των Αντινομαρχών και του Γ ενι¬ 
κού Γραμματέα της Ν.Α. Κεφ/νίας και Ιθάκης, αποφασίζουμε: 

Καθιερώνουμε υπερωριακή εργασία πέραν του κα¬ 
νονικού ωραρίου για δύο (2) οδηγούς της Ν.Α. Κεφαλ¬ 
ληνίας & Ιθάκης για το χρονικό διάστημα από 1.7.2007 
έως 31.12.2007 και μέχρι 900 ώρες σύνολο, για τις με¬ 
τακινήσεις, εντός και εκτός νομού, του Νομάρχη, των 
Αντινομαρχών και του Γ ενικού Γ ραμματέα της Ν.Α. Κε¬ 
φαλληνίας και Ιθάκης ως εξής: 

Αριθμός υπαλλήλων δύο (2), αριθμός ωρών μέχρι εν¬ 
νιακόσιες (900), απαιτούμενη δαπάνη πέντε χιλιάδων 
οκτακόσιων ευρώ (5.800 €). 

Η κατανομή των ωρών θα γίνει από τον Προϊστάμενο 
της αρμόδιας υπηρεσίας, ο οποίος θα βεβαιώνει και την 
προσφορά της εργασίας. 

Η απαιτούμενη δαπάνη των πέντε χιλιάδων οκτακό¬ 
σιων ευρώ (5.800 € ) να καλυφθεί από τις πιστώσεις 
που είναι εγγεγραμμένες στον προϋπολογισμό της Ν.Α. 
Κεφαλληνίας έτους 2007. 

Η ισχύς της απόφασης αυτής αρχίζει ένα (1) μήνα 
πριν την δημοσίευσή της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 2 Ιουλίου 2007 

Ο Νομάρχης 
ΔΙΟΝΥΣΙΟΣ ΓΕΩΡΓΑΤΟΣ 

-♦- 

(14) 

α) Παροχή άδειας: (ί) για την ίδρυση και λειτουργία εται¬ 
ρείας παροχής πιστώσεων υπό την επωνυμία «ΚΑΡ- 
ΦΟΥΡ ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ ΠΑΡΟ¬ 
ΧΗΣ ΠΙΣΤΩΣΕΩΝ» και (ϋ) για την ανάθεση από την εν 
λόγω εταιρεία σε τρίτους της άσκησης εσωτερικών 
της λειτουργιών, και β)Έγκριση απόκτησης από την 
«ΕΜΠΟΡΙΚΗ ΟΒΕΩΙΟΟΜ ΤΡΑΠΕΖΑ ΑΈ.» ειδικής συμ¬ 
μετοχής στο μετοχικό κεφάλαιο της υπό ίδρυση εν 
λόγω εταιρείας. 

Η ΕΠΙΤΡΟΠΗ ΤΡΑΠΕΖΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 246/28.6.2007, θέμα 13) 

Αφού έλαβε υπόψη: 

α) Το άρθρο 1 του ν. 1266/1982 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» σε συνδυασμό με την ΠΔ/ΤΕ 
336/29.2.1984 σχετικά με τη σύσταση Επιτροπών στην 
Τράπεζα της Ελλάδος για την άσκηση αρμοδιοτήτων 
(τελευταία τροποποιητική ΠΔ/ΤΕ 2539/24.2.2004). 

β) Τα άρθρα 4 και 5 του ν. 2076/1992 «Ανάληψη και 
άσκηση δραστηριότητας πιστωτικών ιδρυμάτων και άλ¬ 
λες συναφείς διατάξεις», όπως ισχύει. 

γ) Την ΠΔ/ΤΕ 2471/10.4.2001 «καθορισμός ελάχιστου αρ¬ 
χικού κεφαλαίου πιστωτικών ιδρυμάτων», όπως ισχύει, 

δ) Την ΠΔ/ΤΕ 2485/31.1.2002, «Προϋποθέσεις παροχής 
άδειας για την ίδρυση και λειτουργία Εταιριών Παροχής 
Πιστώσεων στην Ελλάδα και κανόνες εποπτείας των 
εταιριών αυτών από την Τράπεζα της Ελλάδος», όπως 
τροποποιήθηκε με την απόφ. ΕΤΠΘ 146/1/25.2.2003 
ε) Τις διατάξεις της ΠΔ/ΤΕ 2577/9.3.2006 «Πλαίσιο αρχών 
λειτουργίας και κριτηρίων αξιολόγησης της οργάνωσης 
και των Συστημάτων Εσωτερικού Ελέγχου των πιστωτι¬ 
κών και χρηματοδοτικών ιδρυμάτων και σχετικές αρμο¬ 
διότητες των διοικητικών τους οργάνων», όπως ισχύει. 

στ) Την απόφασή της 80/15/29.8.2000 «συμμετοχή των 
πιστωτικών ιδρυμάτων στο μετοχικό κεφάλαιο επιχειρή¬ 
σεων του χρηματοπιστωτικού τομέα», όπως ισχύει. 

ζ) Την από 2.3.2007 (ΑΠ 1361) κοινή αίτηση των «ΚΑΡ- 
ΦΟΥΡ ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ ΓΕΝΙΚΟΥ 
ΕΜΠΟΡΙΟΥ, ΕΚΜΕΤΑΛΛΕΥΣΕΩΣ ΕΜΠΟΡΙΚΩΝ ΕΓΚΑΤΑ¬ 
ΣΤΑΣΕΩΝ ΚΑΙ ΕΠΙΧΕΙΡΗΣΕΩΝ ΚΑΙ ΑΣΚΗΣΗΣ ΤΟΥΡΙΣΤΙ¬ 
ΚΩΝ ΔΡΑΣΤΗΡΙΟΤΗΤΩΝ» και «ΕΜΠΟΡΙΚΗ ΩΒΕΩΙΩΟΜ 
ΤΡΑΠΕΖΑ Α.Ε.», συνοδευόμενη από τα απαιτούμενα 
δικαιολογητικά, καθώς και το από 15.6.2007 (ΑΠ 4008) 
κοινό έγγραφό τους, με τα οποία ζητούν την έγκριση 
της Τράπεζας της Ελλάδος: (ι) για την ίδρυση ανώνυ¬ 
μης εταιρείας παροχής πιστώσεων υπό την επωνυμία 
«ΚΑΡΦΟΥΡ ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ ΠΑΡΟ¬ 
ΧΗΣ ΠΙΣΤΩΣΕΩΝ», στο μετοχικό κεφάλαιο της οποίας 
θα συμμετέχουν η πρώτη και η δεύτερη εξ αυτών με 
ποσοστά 60% και 40%, αντίστοιχα, καθώς και (ιι) για 
την ανάθεση επιμέρους λειτουργιών της Εσωτερικής 
Επιθεώρησης, της Κανονιστικής Συμμόρφωσης και της 
Διαχείρισης Κινδύνων της υπό ίδρυση εταιρείας και 
την ανάθεση της ολικής λειτουργίας των Πληροφο¬ 
ριακών της Συστημάτων στην «ΕΜΠΟΡΙΚΗ ΩΒΕΩΙΩΟΜ 
ΤΡΑΠΕΖΑ Α.Ε.». 

η) Την από 2.3.2007 (ΑΠ 1362) αίτηση της τράπεζας 
«ΕΜΠΟΡΙΚΗ ΟΒΕΩΙΟΟΜ ΤΡΑΠΕΖΑ Α.Ε.», με την οποία 
ζητεί την έγκριση για την απόκτηση ειδικής συμμετο¬ 
χής μέχρι ποσοστού 40% στο μετοχικό κεφάλαιο της 
ως άνω υπό ίδρυση εταιρείας, με την καταβολή ποσού 
ευρώ 3.600.000, 

θ) Το από 27.6.2007 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της 
Τράπεζας της Ελλάδος, αποφάσισε τα εξής: 

1. Παρέχεται η άδεια: 

α) Για την ίδρυση και λειτουργία εταιρείας υπό την 
επωνυμία «ΚΑΡΦΟΥΡ ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙ¬ 


ΡΕΙΑ ΠΑΡΟΧΗΣ ΠΙΣΤΩΣΕΩΝ», η οποία θα διέπεται από τις 
διατάξεις της ΠΔ/ΤΕ 2485/31.1.2002, όπως ισχύει, και 
β) Για την ανάθεση, σύμφωνα με το Παράρτημα 1 (Κεφ. 
Α', παρ. 2) της ΠΔ/ΤΕ 2577/9.3.2006, από την «ΚΑΡΦΟΥΡ 
ΜΑΡΙΝΟΠΟΥΛΟΣ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΠΙΣΤΩ¬ 
ΣΕΩΝ» στην «ΕΜΠΟΡΙΚΗ ΟΒΕΩΙΟΟΜ ΤΡΑΠΕΖΑ Α.Ε.» και 
με προϋποθέσεις που θα καθορισθούν από τη Διεύθυνση 
Εποπτείας Πιστωτικού Συστήματος της Τράπεζας της 
Ελλάδος των πιο κάτω δραστηριοτήτων: 

ί) της άσκησης επιμέρους λειτουργιών της Εσωτερι¬ 
κής Επιθεώρησης, της Διαχείρισης Κινδύνων και της 
Κανονιστικής Συμμόρφωσης, και 
ϋ) του συνόλου της λειτουργίας των Πληροφοριακών 
της Συστημάτων. 

2. Εγκρίνεται η απόκτηση από την «ΕΜΠΟΡΙΚΗ ΩΒΕΩΙ- 
ΟΟΜ ΤΡΑΠΕΖΑ Α.Ε.» ειδικής συμμετοχής μέχρι ποσοστού 
40% στο μετοχικό κεφάλαιο της «ΚΑΡΦΟΥΡ ΜΑΡΙΝΟ- 
ΠΟΥΛΟΣ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΠΙΣΤΩΣΕΩΝ», 
με τη διάθεση εκ μέρους της μέχρι ποσού ευρώ τριών 
εκατομμυρίων εξακοσίων χιλιάδων (ευρώ 3.600.000), 
σύμφωνα με τα προαναφερόμενα. 

3. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος να καθορίσει 
τις προϋποθέσεις που πρέπει να πληρούνται προκει- 
μένου να ανατεθούν από την «ΚΑΡΦΟΥΡ ΜΑΡΙΝΟΠΟΥ- 
ΛΟΣ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΠΙΣΤΩΣΕΩΝ» στην 
«ΕΜΠΟΡΙΚΗ ΟΒΕΩΙΟΟΜ ΤΡΑΠΕΖΑ Α.Ε.» οι αναφερόμενες 
στις ως άνω παράγρ. Ιβϊ και ϋ δραστηριότητες και να 
παρέχει τις σχετικές οδηγίες για την εφαρμογή της 
παρούσας απόφασης. 

4. Η ως άνω εταιρεία έχει υποχρέωση εντός δεκα¬ 
πέντε (15) ημερών από την έναρξη λειτουργίας της ως 
Εταιρεία Παροχής Πιστώσεων να την αναγγείλει στην 
Τράπεζα της Ελλάδος (Δ/νση Εποπτείας Πιστωτικού 
Συστήματος) προσδιορίζοντας την ακριβή διεύθυνση 
του τόπου εγκατάστασής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γραμματέας Τα Μέλη 

Αθήνα, 18 Ιουλίου 2007 

Ο Γραμματέας 
Σ. ΠΑΠΑΔΟΠΟΥΛΟΣ 

